title: Komission täytäntöönpanoasetus (EU) 2021/180, annettu 9 päivänä helmikuuta 2021, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Dalmatinska pečenica” (SMM))

text:
                  16.2.2021

                  FI

                  Euroopan unionin virallinen lehti

                  L 53/98

         KOMISSION TÄYTÄNTÖÖNPANOASETUS (EU) 2021/180,
         annettu 9 päivänä helmikuuta 2021,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Dalmatinska pečenica” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kroatian hakemus nimityksen ”Dalmatinska pečenica” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, joten nimitys ”Dalmatinska pečenica” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Dalmatinska pečenica” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä helmikuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 309, 18.9.2020, s. 9.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2021/181, annettu 15 päivänä helmikuuta 2021, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta (ETA:n kannalta merkityksellinen teksti)

text:
                  16.2.2021

                  FI

                  Euroopan unionin virallinen lehti

                  L 53/99

         KOMISSION TÄYTÄNTÖÖNPANOASETUS (EU) 2021/181,
         annettu 15 päivänä helmikuuta 2021,
         luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 16 artiklan 1 kohdan ja 3 kohdan a alakohdan, 21 artiklan 2 kohdan ja 22 artiklan 1 kohdan,
         sekä katsoo seuraavaa:

                     (1)

                     Komission asetuksen (EY) N:o 889/2008 (2) 42 artiklan b alakohdan mukaan muulla tavalla kuin luonnonmukaisesti kasvatettuja, enintään 18 viikon ikäisiä munantuotantoon tarkoitettuja kananuorikoita voidaan tietyin edellytyksin tuoda luonnonmukaiseen tuotantoyksikköön 31 päivään joulukuuta 2020 asti, kun luonnonmukaisesti kasvatettuja kananuorikoita ei ole saatavilla.

                     (2)

                     Luonnonmukaisesti kasvatettuja, munantuotantoon tarkoitettuja kananuorikoita ei unionin markkinoilla ole ollut laadullisesti ja määrällisesti riittävästi saatavilla täyttämään munivien kanojen kasvattajien tarpeet. Covid-19-pandemian puhkeamisen ja siihen liittyvän kansanterveydellisen kriisitilanteen vuoksi Euroopan parlamentin ja neuvoston asetuksella (EU) 2020/1693 (3) lykättiin Euroopan parlamentin ja neuvoston asetuksen (EU) 2018/848 (4) soveltamispäivää yhdellä vuodella yhdessä muiden asiaan liittyvien asetuksessa (EU) 2018/848 tarkoitettujen päivämäärien kanssa. Tämän johdosta myös komission täytäntöönpanoasetuksen (EU) 2020/464 (5), jossa vahvistetaan muun muassa yksityiskohtaisempia säännöksiä kananuorikoiden luonnonmukaista tuotantoa varten, soveltamispäivää lykätään 1 päivään tammikuuta 2022. Jotta annettaisiin lisäaikaa luonnonmukaisten munantuotantoon tarkoitettujen kananuorikoiden tuotannon kehittämiseen ja varmistettaisiin luonnonmukaisen munantuotannon jatkuvuus asetuksen (EU) 2018/848 ja täytäntöönpanoasetuksen (EU) 2020/464 soveltamisen uusiin alkamispäiviin asti, olisi muulla tavalla kuin luonnonmukaisesti kasvatettujen, enintään 18 viikon ikäisten munantuotantoon tarkoitettujen kananuorikoiden käytön sallivan poikkeuksellisen tuotantosäännön soveltamisaikaa jatkettava 31 päivään joulukuuta 2021 asti.

                     (3)

                     Asetuksen (EY) N:o 889/2008 43 artiklan mukaan silloin, kun yksinomaan luonnonmukaisesta tuotannosta peräisin olevan valkuaisrehun saanti osoittautuu viljelijöille mahdottomaksi, muiden kuin luonnonmukaisten valkuaisrehujen sallittu enimmäisosuus 12 kuukaudessa on sioille ja siipikarjalle 5 prosenttia kalenterivuosina 2018, 2019 ja 2020.

                     (4)

                     Luonnonmukaisten valkuaisrehujen tarjonta ei unionin markkinoilla ole ollut laadullisesti ja määrällisesti riittävää täyttämään luonnonmukaisilla tiloilla kasvatettavien sikojen ja siipikarjan ravitsemukselliset tarpeet. Luonnonmukaisten valkuaiskasvien tuotanto rehuja varten on edelleen jäänyt jälkeen kysynnästä. Sen vuoksi on aiheellista pidentää edelleen yhdellä kalenterivuodella mahdollisuutta käyttää rajallinen osuus muita kuin luonnonmukaisia valkuaisrehuja asetuksen (EU) 2018/848 soveltamisen uuteen alkamispäivään asti, erityisesti kyseisen asetuksen liitteessä II olevan II osan 1.9.3.1 kohdan c alakohdassa ja 1.9.4.2 kohdan c alakohdassa olevien siipikarjan ja sikaeläinten ruokintaa koskevien säännösten soveltamista varten.

                     (5)

                     Useat jäsenvaltiot ovat toimittaneet komissiolle ja muille jäsenvaltioille asetuksen (EY) N:o 834/2007 16 artiklan 3 kohdan b alakohdan mukaisesti tiettyjä aineita koskevat asiakirja-aineistot kyseisten aineiden hyväksymiseksi ja sisällyttämiseksi asetuksen (EY) N:o 889/2008 liitteisiin V ja VIII. Luonnonmukaista tuotantoa koskevaa teknistä neuvontaa antava asiantuntijaryhmä (EGTOP) ja komissio ovat tutkineet nämä asiakirja-aineistot.

                     (6)

                     EGTOP esitti rehuaineita ja rehun lisäaineita koskevissa suosituksissaan (6) päätelmänään, että ”monoammoniumfosfaatti (ammoniumdivetyortofosfaatti)” käytettynä kivennäisrehuna täyttää luonnonmukaisen vesiviljelyn tavoitteet ja periaatteet. Kyseinen aine olisi sen vuoksi sisällytettävä asetuksen (EY) N:o 889/2008 liitteessä V olevaan 1 jaksoon, mutta vain vesiviljelyä varten. Selvyyden vuoksi kyseisessä jaksossa oleva taulukko olisi korvattava kokonaisuudessaan.

                     (7)

                     EGTOP esitti elintarvikkeiden lisäaineita ja valmistuksen apuaineita koskevissa suosituksissaan (7) päätelmänään, että ”natriumalginaatti” käytettynä lisäaineena kuoren muodostumisessa lihaan perustuvissa makkaroissa, ”kalsiumkloridi” käytettynä valmistuksen apuaineena kuoren muodostumisessa lihapohjaisissa makkaroissa sekä ”aktiivihiili” käytettynä valmistuksen apuaineena eläinperäisissä elintarvikkeissa, täyttävät luonnonmukaisen tuotannon tavoitteet ja periaatteet. Kyseiset aineet olisi sen vuoksi sisällytettävä asetuksen (EY) N:o 889/2008 liitteeseen VIII.

                     (8)

                     Sen vuoksi asetusta (EY) N:o 889/2008 olisi muutettava.

                     (9)

                     Selkeyden ja oikeusvarmuuden vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä, ja sitä olisi sovellettava 1 päivästä tammikuuta 2021 alkaen 31 päivään joulukuuta 2021 saakka.

                     (10)

                     Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 889/2008 seuraavasti:

                        1)

                        korvataan 42 artiklan b alakohdassa päivämäärä ”31 päivään joulukuuta 2020” päivämäärällä ”31 päivään joulukuuta 2021”;

                        2)

                        korvataan 43 artiklan toinen kohta seuraavasti:
                        ”Muiden kuin luonnonmukaisten rehujen sallittu enimmäisosuus 12 kuukaudessa on näillä lajeilla 5 prosenttia kalenterivuosina 2018, 2019, 2020 ja 2021”;

                        3)

                        Muutetaan liitteet V ja VIII tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2021 alkaen 31 päivään joulukuuta 2021 saakka.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä helmikuuta 2021.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 189, 20.7.2007, s. 1.

            (2)  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

            (3)  Euroopan parlamentin ja neuvoston asetus (EU) 2020/1693, annettu 11 päivänä marraskuuta 2020, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun asetuksen (EU) 2018/848 muuttamisesta asetuksen soveltamisen alkamispäivän ja tiettyjen muiden mainitussa asetuksessa tarkoitettujen päivämäärien osalta (EUVL L 381, 13.11.2020, s. 1).

            (4)  Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).

            (5)  Komission täytäntöönpanoasetus (EU) 2020/464, annettu 26 päivänä maaliskuuta 2020, tietyistä Euroopan parlamentin ja neuvoston asetuksen (EU) 2018/848 soveltamissäännöistä siirtymäkausien takautuvaan hyväksymiseen tarvittavien asiakirjojen, luonnonmukaisten tuotteiden tuotannon ja jäsenvaltioiden toimittamien tietojen osalta (EUVL L 98, 31.3.2020, s. 2).

            (6)  Final report on Food VI and Feed IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            (7)  Final report on Food VI and Feed IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            LIITE
            Muutetaan asetuksen (EY) N:o 889/2008 liitteet V ja VIII seuraavasti:

                        1)

                        Korvataan liitteessä V olevan 1 jakson taulukko seuraavasti:

                                                ”Lupa

                                                Aine

                                                Käytön edellytykset

                                    A

                                    Kalkkipitoiset merieläinten kuoret

                                    A

                                    Kalkkipitoinen merilevä (maerl)

                                    A

                                    Lithothamne

                                    A

                                    Kalsiumglukonaatti

                                    A

                                    Kalsiumkarbonaatti

                                    A

                                    Defluorinoitu monokalsiumfosfaatti

                                    A

                                    Defluorinoitu dikalsiumfosfaatti

                                    A

                                    Magnesiumoksidi (vedetön magnesiumoksidi)

                                    A

                                    Magnesiumsulfaatti

                                    A

                                    Magnesiumkloridi

                                    A

                                    Magnesiumkarbonaatti

                                    A

                                    Kalsiummagnesiumfosfaatti

                                    A

                                    Magnesiumfosfaatti

                                    A

                                    Mononatriumfosfaatti

                                    A

                                    Kalsiumnatriumfosfaatti

                                    A

                                    Monoammoniumfosfaatti (ammoniumdivetyortofosfaatti)

                                    Ainoastaan vesiviljelyssä”

                                    A

                                    Natriumkloridi

                                    A

                                    Natriumbikarbonaatti

                                    A

                                    Natriumkarbonaatti

                                    A

                                    Natriumsulfaatti

                                    A

                                    Kaliumkloridi

                        2)

                        Muutetaan liite VIII seuraavasti:

                                    a)

                                    lisätään A jaksossa olevan taulukon kohtaan ”E 401 Natriumalginaatti” viimeiseen sarakkeeseen sanat seuraavasti: ”ja lihapohjaiset makkarat”;

                                    b)

                                    muutetaan B jaksossa oleva taulukko seuraavasti:

                                                i)

                                                lisätään kohtaan ”Kalsiumkloridi” kolmanteen sarakkeeseen merkintä X ja viimeiseen sarakkeeseen sanat seuraavasti: ”Eläinperäisten elintarvikkeiden osalta: lihapohjaiset makkarat”;

                                                ii)

                                                lisätään kohtaan ”Aktiivihiili” kolmanteen sarakkeeseen merkintä X.


title: Komission täytäntöönpanoasetus (EU) 2021/238, annettu 16 päivänä helmikuuta 2021, täytäntöönpanoasetuksen (EU) 2020/532 muuttamisesta siltä osin kuin on kyse poikkeamisesta unionin syrjäisimpien alueiden ja Egeanmeren pienten saarten maatalousalan erityistoimenpiteiden tarkastuksia koskevista täytäntöönpanoasetuksista (EU) N:o 180/2014 ja (EU) N:o 181/2014

text:
                  17.2.2021

                  FI

                  Euroopan unionin virallinen lehti

                  L 56/10

         KOMISSION TÄYTÄNTÖÖNPANOASETUS (EU) 2021/238,
         annettu 16 päivänä helmikuuta 2021,
         täytäntöönpanoasetuksen (EU) 2020/532 muuttamisesta siltä osin kuin on kyse poikkeamisesta unionin syrjäisimpien alueiden ja Egeanmeren pienten saarten maatalousalan erityistoimenpiteiden tarkastuksia koskevista täytäntöönpanoasetuksista (EU) N:o 180/2014 ja (EU) N:o 181/2014
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 62 artiklan 2 kohdan ensimmäisen alakohdan a ja b alakohdan,
         ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä ja neuvoston asetuksen (EY) N:o 247/2006 kumoamisesta 13 päivänä maaliskuuta 2013 annetun Euroopan parlamentin ja neuvoston asetuksen (EU) N:o 228/2013 (2) ja erityisesti sen 8 artiklan ja 18 artiklan 1 kohdan toisen alakohdan,
         ottaa huomioon Egeanmeren pienten saarten hyväksi toteutettavista maatalousalan erityistoimenpiteistä ja neuvoston asetuksen (EY) N:o 1405/2006 kumoamisesta 13 päivänä maaliskuuta 2013 annetun Euroopan parlamentin ja neuvoston asetuksen (EU) N:o 229/2013 (3) ja erityisesti sen 7 artiklan, 11 artiklan 3 kohdan ja 14 artiklan 1 kohdan toisen alakohdan,
         sekä katsoo seuraavaa:

                     (1)

                     Tämänhetkisen covid-19-pandemian ja jäsenvaltioissa käyttöön otettujen laajojen liikkumisrajoitusten vuoksi kaikilla jäsenvaltioilla on poikkeuksellisia hallinnollisia vaikeuksia, jotka liittyvät paikalla tehtävien tarkastusten suunnitteluun ja tekemiseen oikea-aikaisesti ja vaaditussa määrin.

                     (2)

                     Näiden ennennäkemättömien olosuhteiden vuoksi oli tarpeen lieventää näitä vaikeuksia säätämällä poikkeuksista yhteisen maatalouspolitiikan alalla sovellettaviin täytäntöönpanoasetuksiin tiettyjen hallinnollisten ja paikalla tehtävien tarkastusten osalta.

                     (3)

                     Komission täytäntöönpanoasetus (EU) 2020/532 (4) sisältää poikkeuksia muun muassa komission täytäntöönpanoasetuksista (EU) 809/2014 (5), (EU) N:o 180/2014 (6) ja (EU) N:o 181/2014 (7).

                     (4)

                     Täytäntöönpanoasetuksen (EU) N:o 180/2014 22 artiklassa ja täytäntöönpanoasetuksen (EU) N:o 181/2014 20 artiklassa säädetään, että asianomaisten jäsenvaltioiden on kaikissa aiheellisissa tapauksissa käytettävä yhdennettyä hallinto- ja valvontajärjestelmää suorittaessaan unionin syrjäisimpien alueiden ja Egeanmeren pienten saarten maatalousalan erityistoimenpiteitä koskevia tarkastuksia. Täytäntöönpanoasetuksen (EU) 2020/532 I luvussa vahvistettuja poikkeuksia, jotka koskevat suorien tukien ja täydentävien ehtojen yhdennetyssä hallinto- ja valvontajärjestelmässä tehtäviä tarkastuksia, sovelletaan sen vuoksi soveltuvin osin näihin tarkastuksiin.

                     (5)

                     Tietyt unionin syrjäisimmillä alueilla ja Egeanmeren pienillä saarilla toteutettavien maatalousalan erityistoimenpiteiden paikalla tehtävät tarkastukset tehdään kuitenkin yhdennetyn hallinto- ja valvontajärjestelmän ulkopuolella, eivätkä täytäntöönpanoasetuksen (EU) 2020/532 II luvussa säädetyt poikkeukset näyttäneet riittävän ratkaisemaan paikalla tehtävissä tarkastuksissa havaittuja vaikeuksia tarkasti ja määräajassa, kun otetaan erityisesti huomioon syrjäisimpien alueiden maantieteellinen syrjäisyys.

                     (6)

                     Sen vuoksi on aiheellista laajentaa täytäntöönpanoasetuksen (EU) 2020/532 II luvussa tarkoitetut poikkeukset koskemaan vaihtoehtoisen näytön käyttöä ja/tai mukautettua aikataulua edellyttäen, että niiden avulla voidaan varmistaa toimenpiteiden asianmukainen täytäntöönpano säilyttäen samalla asianmukainen varmuustaso.

                     (7)

                     Koska tässä asetuksessa säädetään covid-19-pandemian vuoksi vuoden 2020 osalta lisäpoikkeuksesta täytäntöönpanoasetuksiin (EU) N:o 180/2014 ja (EU) N:o 181/2014, sen olisi tultava voimaan päivänä, jona se julkaistaan Euroopan unionin virallisessa lehdessä, ja sitä olisi sovellettava takautuvasti samasta päivämäärästä kuin täytäntöönpanoasetusta (EU) 2020/532.

                     (8)

                     Asetuksen (EU) N:o 1306/2013 59 artiklan 5 kohdassa säädetään, että jäsenvaltioiden on varmistettava tehokkaan riskinhallinnan edellyttämä paikalla tehtävien tarkastusten vähimmäistaso ja korotettava tätä vähimmäistasoa tarvittaessa. Kun otetaan huomioon näiden velvoitteiden luonne ja valvontatoimien oikeasuhteisuus covid-19-pandemian olosuhteissa, olisi sallittava, että jäsenvaltiot, jotka hyödyntävät täytäntöönpanoasetuksessa (EU) 2020/532 säädettyjä poikkeuksia, eivät ota seuraavan hakuvuoden osalta huomioon suoritettujen tarkastusten tuloksia. Tarkastusten määrän lisäystä, jota olisi pitänyt soveltaa hakuvuonna 2020, olisi kuitenkin sovellettava ottamalla käyttöön vastaava lisäys hakuvuonna 2021.

                     (9)

                     Sen vuoksi täytäntöönpanoasetusta (EU) 2020/532 olisi muutettava.

                     (10)

                     Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2020/532 seuraavasti:

                        1)

                        Lisätään 12 artiklaan kohdat seuraavasti:

                           ”5.   Poiketen siitä, mitä täytäntöönpanoasetuksen (EU) N:o 180/2014 16 artiklan 2 kohdassa ja 22 artiklassa säädetään, jos jäsenvaltiot eivät covid-19-pandemian torjumiseksi käyttöön otettujen toimenpiteiden vuoksi pysty tekemään paikalla tehtäviä tarkastuksia syrjäisimpien alueiden hyväksi toteutettavien erityistoimenpiteiden osalta mainituissa artikloissa vahvistettujen sääntöjen mukaisesti, jäsenvaltiot voivat päättää, että

                                       a)

                                       paikalla tehtävät tarkastukset korvataan käyttämällä uutta teknologiaa, kuten paikkamerkittyjä valokuvia, päivättyjä valokuvia, päivättyjä miehittämättömien ilma-alusten valvontaraportteja, tuensaajien kanssa järjestettäviä videoneuvotteluja tai muita asiaankuuluvia asiakirjatodisteita, joita voidaan käyttää tukena tarkistettaessa toimenpiteiden asianmukaista täytäntöönpanoa;

                                       b)

                                       nämä tarkastukset tehdään hakuvuoden 2020 osalta milloin tahansa vuodesta, jos ne mahdollistavat tukikelpoisuusedellytysten tarkastamisen, myös loppumaksun suorittamisen jälkeen.

                                 Jäsenvaltion, joka hyödyntää ensimmäisessä alakohdassa säädettyjä poikkeuksia ja erityisesti muuttaa tarkastusten aikataulua tai vähentää tarkastusten määrää, on vahvistettava vaihtoehtoista menetelmää koskevat menettelyt, jotta voidaan edelleen varmistaa asianmukaisesti menojen laillisuus ja sääntöjenmukaisuus sekä täydentäviin ehtoihin liittyvien vaatimusten ja standardien noudattaminen.

                           6.   Tämän artiklan 2 ja 4 kohdan mukaisesti suoritettujen tarkastusten tuloksia ei oteta huomioon seuraavana hakuvuonna sovellettaessa täytäntöönpanoasetuksen (EU) N:o 1306/2013 59 artiklan 5 kohtaa. Tarkastusten määrän lisäystä, jota mainitun asetuksen 59 artiklan 5 kohdan mukaisesti olisi pitänyt soveltaa hakuvuonna 2020, on kuitenkin sovellettava ottamalla käyttöön vastaava lisäys hakuvuonna 2021.”

                        2)

                        Lisätään 13 artiklaan kohdat seuraavasti:

                           ”5.   Poiketen siitä, mitä täytäntöönpanoasetuksen (EU) N:o 181/2014 13 artiklan 2 kohdassa ja 20 artiklassa säädetään, jos Kreikka ei covid-19-pandemian torjumiseksi käyttöön otettujen toimenpiteiden vuoksi pysty tekemään paikalla tehtäviä tarkastuksia Egeanmeren pienten saarten hyväksi toteutettavien erityistoimenpiteiden osalta mainituissa artikloissa vahvistettujen sääntöjen mukaisesti, Kreikka voi päättää, että

                                       a)

                                       paikalla tehtävät tarkastukset korvataan käyttämällä uutta teknologiaa, kuten paikkamerkittyjä valokuvia, päivättyjä valokuvia, päivättyjä miehittämättömien ilma-alusten valvontaraportteja, tuensaajien kanssa järjestettäviä videoneuvotteluja tai muita asiaankuuluvia asiakirjatodisteita, joita voidaan käyttää tukena tarkistettaessa toimenpiteiden asianmukaista täytäntöönpanoa;

                                       b)

                                       nämä tarkastukset tehdään hakuvuoden 2020 osalta milloin tahansa vuodesta, jos ne mahdollistavat tukikelpoisuusedellytysten tarkastamisen, myös loppumaksun suorittamisen jälkeen.

                                 Jos Kreikka hyödyntää ensimmäisessä alakohdassa säädettyjä poikkeuksia ja erityisesti muuttaa tarkastusten aikataulua tai vähentää tarkastusten määrää, sen on vahvistettava vaihtoehtoista menetelmää koskevat menettelyt, jotta voidaan edelleen varmistaa asianmukaisesti menojen laillisuus ja sääntöjenmukaisuus sekä täydentäviin ehtoihin liittyvien vaatimusten ja standardien noudattaminen.

                           6.   Tämän artiklan 2 ja 4 kohdan mukaisesti suoritettujen tarkastusten tuloksia ei oteta huomioon seuraavana hakuvuonna sovellettaessa täytäntöönpanoasetuksen (EU) N:o 1306/2013 59 artiklan 5 kohtaa. Tarkastusten määrän lisäystä, jota mainitun säännöksen mukaisesti olisi pitänyt soveltaa hakuvuonna 2020, on kuitenkin sovellettava ottamalla käyttöön vastaava lisäys hakuvuonna 2021.”

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 20 päivästä huhtikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä helmikuuta 2021.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 347, 20.12.2013, s. 549.

            (2)  EUVL L 78, 20.3.2013, s. 23.

            (3)  EUVL L 78, 20.3.2013, s. 41.

            (4)  Komission täytäntöönpanoasetus (EU) 2020/532, annettu 16 päivänä huhtikuuta 2020, täytäntöönpanoasetuksista (EU) N:o 809/2014, (EU) N:o 180/2014, (EU) N:o 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 ja (EU) 2016/1240 poikkeamisesta vuonna 2020 siltä osin kuin on kyse tietyistä yhteisen maatalouspolitiikan mukaisesti sovellettavista hallinnollisista ja paikalla tehtävistä tarkastuksista (EUVL L 119, 17.4.2020, s. 3).

            (5)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

            (6)  Komission täytäntöönpanoasetus (EU) N:o 180/2014, annettu 20 päivänä helmikuuta 2014, unionin syrjäisimpien alueiden hyväksi toteutettavista maatalousalan erityistoimenpiteistä annetun Euroopan parlamentin ja neuvoston asetuksen (EU) N:o 228/2013 soveltamista koskevista säännöistä (EUVL L 63, 4.3.2014, s. 13).

            (7)  Komission täytäntöönpanoasetus (EU) N:o 181/2014, annettu 20 päivänä helmikuuta 2014, Egeanmeren pienten saarten hyväksi toteutettavista maatalousalan erityistoimenpiteistä annetun Euroopan parlamentin ja neuvoston asetuksen (EU) N:o 229/2013 soveltamista koskevista säännöistä (EUVL L 63, 4.3.2014, s. 53).